Nyt kun muistelen jälkeenpäin,
olisi kai pitänyt katsoa joitakin asioita eri tavalla.
Soitin tuohon aikaan varmaan 50 tai 100 puhelua,
mutta ne eivät olleet uhkaavia tai vahingollisia.
YHDYSVALLOISSA ON JOKA VUOSI -
YLI KOLME MILJOONAA VAINOAMISTAPAUSTA.
He väittivät, että minä olin murtautunut taloon.
Silminnäkijöitä ei ole.
He huutavat sutta.
ALLE 15 % TAPAUKSISTA JOHTAA SYYTTEESEEN.
Saatoin saada tuhat puhelua joka päivä.
Minua seurattiin.
Oli musertavaa kun en tiennyt, koska hän ilmestyisi.
Oli vaikea ennustaa, mihin se loppuisi tai loppuisiko se.
Pelkäsin henkeni edestä.
NETFLIX-SARJA
Olen mieluummin murhaaja kuin vainoaja.
Halusin että hän tuntee, että häntä seurataan.
Kuka tahansa voi olla vainoaja.
Se on pelottelupuhetta.
Olen vieläkin niin hullu.
ALFRED D.HUGHESIN VANKILA GATESVILLE, TEXAS
TEXASIN RIKOSOIKEUS
Olen David Anthony McGee.
Olen vankilassa törkeän vainoamisen takia.
Texasissa sitä kutsutaan siksi.
VUONNA 2011 DAVID MCGEE SAI SYYTTEEN ENTISEN KUMPPANINSA VAINOAMISESTA.
HÄN ON KIISTÄNYT KAIKKI SYYTTEET.
Ansaitsenko olla täällä?
Vain Luoja tietää sen.
Elämässä mikään ei tapahdu sattumalta.
DAVID MCGEE VARTTUI DALLASISSA, TEXASISSA.
Minä sain "normaalin" kasvatuksen.
Kävin kirkossa ja koulussa ja urheilin.
Kaikki söivät päivällistä yhtä aikaa.
Kun puhun ihmisten kanssa,
he olettavat, että olen köyhästä perheestä -
enkä ole käynyt kouluja.
Se ei pidä paikkaansa.
Aloin toimia eri tehtävissä -
protestanttisessa seurakunnassa 18-vuotiaana.
Kun olin lähempänä kolmeakymmentä, minua pyydettiin -.
nuorisopastoriksi, ja otin tehtävän vastaan.
Seurakunnassa toimiessani -
olen aina keskittynyt siihen, kuka voi hyötyä siitä.
VUONNA 2009 MCGEE OLI 31-VUOTIAS,
KUN HÄN TAPASI NAISEN PAIKALLISESSA APTEEKISSA.
Me olimme molemmat apteekissa.
Me ohitimme toisemme käytävällä -
ja me aloimme jutella.
Hän sanoi: "Voin hengailla kanssasi,
kun vaihdan vaatteet." Ajattelin: "Hieno homma."
Niin me aloimme hengailla yhdessä.
Hän oli nainen, jonka tapasin apteekissa.
En etsinyt mitään.
Nimeni on Charmeka.
Olen kotoisin Dallasista.
Olin sinkku vuonna 2009.
Työskentelin yksikön apulaisjohtajana -
Dallasin piirikunnan HIV-klinikalla.
CVS-APTEEKKI
ILMAINEN INFLUENSSAROKOTUS!
Nyrjäytin nilkkani ja poikkesin paikallisessa apteekissa.
Ja tapasin Davidin siellä.
Kun hain kipulääkettä.
Minua ei ole helppo imarrella.
En muista tarkkaan mitä hän sanoi,
mutta jotain hauskaa.
Me päädyimme vaihtamaan numeroita.
Me menimme pihviravintolaan ensimmäisillä treffeillä.
Hän oli hauska. Meillä oli hyvät keskustelut.
Sama musiikkimaku.
Tuollaiset asiat kiinnostivat minua.
Ja voin lisätä yhden asian.
Hän on vihitty pappi.
Olin harras uskovainen,
ja sekin oli yksi asia, johon tunsin vetoa hänessä.
Muistan kertoneeni hänelle, että en etsinyt parisuhdetta.
En halunnut pitkäaikaista suhdetta,
mutta hänelle sopi, että me olemme ystäviä.
Hän vaikutti aluksi tosi rennolta.
Ei ollut mitään paineita.
Me voisimme mennä syömään ja jutella,
mutta hänelle kävi pelkkä ystävyyssuhde.
SEURAAVINA KUUKAUSINA CHARMEKA JA DAVID KÄVIVÄT TREFFEILLÄ.
Hän otti yhteyttä parina iltana.
Hän joi lasin viiniä -
ja istui seurassani kun söin, ja me juttelimme.
En käytä -
sanaa "treffit" kovin paljon.
En halua käydä syömässä,
yritä tehdä vaikutusta naisiin ja käytä rahaa heihin.
En ole koskaan uskonut siihen ajattelutapaan.
Hän kutsui minut kotiinsa.
Se oli ensimmäinen ilta, kun me teimme aikuisten juttuja.
Aikuisten ihmisten intiimejä juttuja.
Kun joku kutsuu kotiinsa -
ja kehoonsa yhtä aikaa,
mietin, että hommat sujuvat hyvin.
Koska asiat muuttuivat eivätkä sujuneet yhtä hyvin -
tai aloin nähdä varoitusmerkkejä?
Ehkä suhteen toisen tai kolmannen kuukauden aikana.
Hän alkoi olla kontrolloivampi.
"Soita, kun olet täällä."
"Tekstaa periltä."
Se oli määräilevää.
En halua ilmoittaa joka kerta kun teen jotain.
Siitä tuli ongelma.
Hän sanoi, että tapailin muita, ja syytteli minua.
"Et voi olla pelkkä ystävä."
Vastasin: "Kyllä voin.
Olen vain ystäviä monen ihmisen kanssa."
Kerran olin ulkona opiskelijärjestön tyttöjen kanssa,
ja hän ilmestyi tapahtumaan.
Siitä ei ollut sovittu.
Hän oli loukannut kaikkia rajojani.
Minun olisi varmaan pitänyt lopettaa suhde silloin.
4. HEINÄKUUTA 2009.
ITSENÄISYYSPÄIVÄNÄ 2009 MCGEE ILMESTYI YLLÄTTÄEN -
CHARMEKAN VANHEMPIEN ASUNNOLLE.
Oli itsenäisyyspäivän juhla.
Hän ei vastannut yhteydenottoihin.
Ajoin hänen äitinsä kadulle,
ja Charmekan auto oli äidin talon edessä.
He juttelivat etupihalla,
joten jatkoin matkaa.
Ajattelin, että hän on kunnossa ja ottaa yhteyttä kun on valmis.
Jatkoin matkaa.
He väittivät, että ajoin ohi uhkaavasti.
Se pelotti häntä, koska ajoin ohi uhkaavasti.
Minä muka seurasin häntä.
Olisi kai pitänyt pysähtyä ja sanoa:
"Tarkistin vain oletko OK."
Mutta jatkoin matkaa.
Istuin äidin kanssa kuistilla.
Hän ajoi hitaasti vanhempieni kodin ohi.
Jos olen vanhemmillani,
miksi hän ajoi katua pitkin ja tarkisiti?
Se oli viimeinen pisara.
Viimeinen pisara.
ELOKUU 2009.
CHARMEKA LOPETTI SUHTEEN VIIDEN KUUKAUDEN JÄLKEEN.
Kun aloin nähdä varoitusmerkkejä, ei ollut vaikea sanoa:
"Hei, tästä ei tule mitään.
Tämä ei toimi."
Se suututti hänet.
Hänelle ei sanota ei. "Me emme voi seurustella -
ja aion siirtyä eteenpäin."
SINÄ PÄIVÄNÄ KUN CHARMEKA JÄTTI HÄNET, MCGEE SEURASI CHARMEKAA AUTOLLAAN.
Istuin autooni.
Aluksi hän seurasi minua.
Sitten hän tuli eteeni ajamaan viittäkymppiä 110:n alueella -
ja jarrutti edessäni moottoritiellä.
Olin ajaa päin.
Onneksi onnistuin väistämään, eikä muita autoja ollut kohdalla.
Kun ohitin hänet, hänen katseensa kertoi:
"Halveksin sinua."
Se oli pelottavaa, koska hän oli vaarantanut henkeni.
4.8.2009 DAVID MENI CHARMEKAN ASUNNOLLE.
Minun piti hakea tavarani hänen kotoaan.
Menin sinne, eikä hän halunnutkaan antaa niitä.
Meillä oli ollut suukopua,
ja hän halusi että lähden, mutta en saanut kerätä tavaroitani.
Se ärsytti minua.
"Tämä ämmä tekee typeriä juttuja."
Mutta ajattelin, että aivan sama.
Hän ei suostunut lähtemään.
Käskin hänen lähteä -
tai soittaisin poliisit.
Kun sanoin, että menen soittamaan poliisit,
hän työnsi minut päin komeron ovea.
Hän meni huoneeseeni, repi jalustan irti seinästä -
ja tönäisi minua.
En ollut koskaan kohdannut väkivaltaa parisuhteissani.
Seinään tönäisy ja puhelimen repiminen irti -
ja tavaroideni rikkominen -
oli minulle uutta, ja tilanne oli pelottava.
En ollut paikalla kun poliisi tuli,
eli en tiedä tarkkaan, koska hän soitti poliisit.
Ymmärrättekö?
Poliisi tuli ja teki rikosilmoituksen Charmekan puheiden perusteella.
VÄHÄN MYÖHEMMIN MCGEE PIDÄTETTIIN JA HÄN SAI SYYTTEEN PAHOINPITELYSTÄ.
KAHDEKSAN PÄIVÄÄ MYÖHEMMIN HÄNET VAPAUTETTIIN TODISTEIDEN PUUTTUESSA.
POLIISIASEMA
Toivoin, että tieto poliisille soittamisesta -
lopettaisi ahdistelun.
Mutta niin ei tapahtunut.
Se ei loppunut.
Se ei koskaan loppunut.
Hän soitteli jatkuvasti.
Jos estin yhden numeron, hän hankki toisen.
Kun estin numerot, hän lähetteli sähköposteja.
Hän ilmestyi työpaikalleni parina aamuna.
Sitä ei ollut tapahtunut, ja hän vaaransi työpaikkani,
koska en tiennyt tulisiko hän paikalle ja tekisi jotain minulle -
tai työkavereilleni.
Se oli pelottavaa.
Minun piti muuttaa töihinmenoaikaa -
ja töihinmenoreittiä.
Menin salille,
ja hän ilmestyi parkkipaikalle.
Ja hän soitteli minulle aamuisin.
"Näytät tosi nätiltä. Pidän vaatteidesi väristä."
Katselin ympärilleni, että missä hän on.
Sitä tapahtui monena päivänä.
Olin masentunut ja minulla oli vaikeaa -
nousta aamulla sängystä, koska olin masentunut ja peloissani.
KUUKAUSIEN AHDISTELUN JÄLKEEN -
CHARMEKA HANKKI MCGEELLE LÄHESTYMISKIELLON.
MCGEETA KIELLETTIIN PITÄMÄSTÄ YHTEYTTÄ CHARMEKAAN,
MUTTA HÄN JATKOI SOITTELUA.
Pyydän vielä kerran.
Lakkaa soittelemasta.
Eikö sinulla ole lähestymiskielto?
Soitan poliisille, jos et lakkaa soittelemasta.
Haloo?
Kunpa näkisin sinut tanssimassa niissä sortseissa.
David.
En halua puheluita kahdelta aamulla.
Haluan että se loppuu.
Soittelin hänelle tuohon aikaan.
Soitin varmaan 50 tai 100 kertaa.
Poliisi määräsi lähestymiskiellon -
ja kertoi sen hänelle.
Minä en tiennyt siitä.
Kerroin alusta asti asianajajalleni ja syyttäjälle:
"Soitin liian monta kertaa.
Hyväksyn lievän ahdistelun.
Vainoamista en.
Se ihminen ei ollut vaarassa. Missä vaarassa?"
VIIKOJEN HÄIRINTÄSOITTOJEN JÄLKEEN MCGEE OTTI KOHTEEKSI CHARMEKAN KODIN.
Kotonani tapahtui pari juttua.
Hän oli ajanut pihani poikki autollaan.
POLIISIN KUVAA
Ja törmännyt autotalliini.
Etuoveni potkittiin sisään.
Ikkunoita oli rikottu ja kaihtimia revitty irti.
Tekijä ei voinut olla kukaan muu kuin David.
Tunsin itseni voimattomaksi, koska en tiennyt mikä pysäyttäisi hänet.
Minusta tuntui, että hän ei jättäisi minua rauhaan.
Olin tosi peloissani -
ja mietin, kuinka pitkälle hän menisi.
He esittävät syytöksiä, arvailevat -
ja maalaavat tällaisen kuvan.
He väittävät, että autotallin oveen oli törmätty -
ja ikkuna oli rikottu.
Tapahtui sitä ja tätä.
Silminnäkijöitä ei ole.
He väittävät, että minä murtauduin taloon.
Selvä, taloon murtauduttiin. Mitä sieltä vietiin? Ei mitään.
Joku murtautui etuovesta sisälle ja häipyi.
Ymmärrättekö?
Se on pelottelupuhetta.
ELOKUUSSA 2009 -
POLIISI KUTSUTTIIN TOISTUVASTI CHARMEKAN KOTIIN.
Olen Michael Jones.
Työskentelin partiopoliisina Duncanvillen poliisilaitoksella.
Sain hälytyksen mahdollisesta murrosta.
Se saattoi olla murto tai ilkivaltaa.
Takaovessa oli vaurioita -
ja yhdessä ikkunassa.
Kun vastaa tuollaiseen hälytykseen,
täytyy olla valmis kaikkeen.
Pahimpaan vaihtoehtoon.
Kun tulin tänne ensimmäisen kerran, hälytyksiä oli ollut aiemmin.
Oli ollut perheväkivaltahälytyksiä,
joihin me olimme vastanneet.
Pyysimme Charmekaa odottamaan sivummalla,
kun varmistimme, että talo oli tyhjä.
Huomasimme, että takaovi tämän aidan takana oli rikki.
Se oli potkaistu sisään. Joku oli käynyt talossa -
tai pyrkinyt sisälle.
Charmeka tiesi, että vainoaja David McGee -
ilmoitti hänelle niin, että ei jättäisi häntä rauhaan.
Renkaanjälkiä ja omaisuusvahinkoja on vaikea todistaa -
vainoamistapaukseksi.
Me tarvitsimme omaisuusvahingoista -
tai ruumiinvammoista todisteet, jotka voisi yhdistää herra McGeehen.
Yksi naapureista keskusteli herra McGeen kanssa -
talon pihalla ja oli aika järkyttynyt.
Herra McGee oli kysynyt häneltä aselaeista.
Tämä tapahtui aikaisin aamulla.
Tulet varhain aamulla ulos tarkistamaan kotisi kunnon,
ja joku ventovieras vaanii varjoissa.
Ja yhtäkkiä hän kysyy aselaeista.
Se oli varoitusmerkki ja tärkein asia,
joka sai minut pelkäämään Charmekan hengen puolesta.
En kuitenkaan voinut tehdä mitään.
KONSTAAPELI JONESIN HUOLISTA HUOLIMATTA -
TODISTEET EIVÄT YHDISTÄNEET MCGEETA MIHINKÄÄN RIKOKSIIN.
Hänellä tuntui olevan ajoitus kohdallaan,
eikä häntä saatu kiinni itse teossa.
En voinut suojella itseäni.
Ja kun poliisi ei voi tarjota suojelua,
se on pelottavaa.
Uhrina haluaa, että vainoaminen loppuu.
Aika kului eikä mitään tapahtunut, joten hän rohkaistui.
Hän päätti rikkoa ikkunoita.
Soitella useammin.
Ilmestyä salille maanantaina, tiistaina ja keskiviikkona -
eikä vain maanantaina.
Eli tilanne paheni.
Hän lähetti viestejä.
"Pidä kuistin valo päällä turvallisuutesi takia."
Hän tekstasi ja soitteli.
"Tule ikkunan viereen seisomaan, haluan nähdä sinut."
Ja hän esitti uhkauksia perheeni omaisuutta -
ja läheisiäni kohtaan.
Se oli raskasta aikaa.
En tiennyt, mitä tapahtuisi.
MCGEEN TEOT MUUTTUIVAT VAKAVAMMIKSI.
Yhtenä päivänä hän ilmestyi kuistilleni -
mukanaan kuvia, joita en tiennyt että hänellä oli.
Hän seisoi ovellani ja tyydytti itseään -
ja voihki minun kuvani kädessään.
Päätin, että minun täytyi muuttaa vanhempieni luokse.
En nähnyt muita vaihtoehtoja,
koska en ollut turvassa.
Se oli pelottavaa, mutta tiesin että isä suojelisi minua,
vaikka poliisi ja oikeusjärjestelmä eivät siihen pystyneet.
Siksi kutsun isää ensimmäiseksi supersankarikseni.
...mennä töihin tänään.
Kun sain tietää, kuinka Charmekaa kohdeltiin,
aloin muistella keskustelujani sen miehen kanssa.
Kyse oli jostain muusta kuin siitä, että joku yritti tapailla Charmekaa.
Hän yritti eristää Charmekan perheestä.
Me tapasimme siihen aikaan toisiamme usein,
hän yritti pitää Charmekan poissa niistä niin paljon kuin pystyi.
Kun huomasin, että hän muuttui väkivaltaiseksi, uhkaili -
ja soitteli Charmekalle pitkin iltaa,
en uskonut sitä.
Siirryin suojelevaan tilaan.
Minusta tuntui, että Charmeka voisi kuolla koska vain.
Hänen henkensä oli vaarassa.
VAIKKA CHARMEKA MUUTTI PERHEENSÄ LUOKSE,
MCGEE JATKOI VAINOAMISTA VIELÄ 1,5 VUOTTA.
Kun puhuin viranomaisille -
eivätkä he tehneet mitään,
ajattelin, että se on joko tyttäreni tai hän.
Olin valmis yrittämään -
tappaa hänet.
Ei ole hyvä tilanne, jos haluaa tappaa toisen ihmisen.
TOUKOKUUSSA 2011 -
MCGEE PIDÄTETTIIN VIHDOIN CHARMEKAN TYÖPAIKAN ULKOPUOLELTA.
Me olimme hoitaneet lainopilliset jutut,
mutta emme tienneet, mitä hän tekisi seuraavaksi.
Ilman neiti Stephanieta -
David olisi kuollut ja minä vankilassa.
Hän tuli apuun ja oli enkeli.
Hän muutti kaiken.
Hän oli Jumalan lahja.
14 KUUKAUTTA MCGEEN PIDÄTYKSEN JÄLKEEN -
SYYTTÄJÄ STEPHANIE HUFF TOI TAPAUKSEN OIKEUTEEN.
Kun aloin tutkia juttua,
silkka rikosilmoitusten määrä huolestutti minua.
Asiakirjoja oli yli 2 000 sivua.
Tämän käytöksen tarkoitus oli tehdä yhden ihmisen -
elämästä helvettiä.
DAVID MCGEE VAINOAMINEN
Edessäni on tekstiviestejä,
joita David McGee lähetti Charmekalle.
Saimme nämä Charmekan kännykästä.
Hän tekstasi kerran kaikille miehille yhteystiedoissa.
Charmekan veljelle, isälle, miespuolisille ystäville -
ja sanoi seksuaalisesti halventavia asioita.
David McGee oli tosi ovela,
koska hän ei juuri käyttänyt omaa nimeään.
Kännykät olivat muiden nimissä.
Kerran hän lähetti viestin: "Pane kuistin valo päälle.
Turvallisuutesi takia. Huolehdin aina sinusta."
Huolestuttavaa siinä oli,
että ikkunat rikottiin samana päivänä.
Se että McGee näki, että kuistin valo ei ollut päällä -
oli huolestuttavaa tekstiviestin yhteydessä.
Nämä ovat aihetodisteita ja niitä on vaikea yhdistää.
Minulla oli tapauksia, että ikkunat oli rikottu -
mutta kukaan ei nähnyt McGeen rikkovan niitä.
UHRI - TODISTAJA
Oikeudenkäynti ei olisi helppo,
koska vainoamista on vaikea todistaa.
Kaikki odottavat DNA:ta, videokuvaa -
ja silminnäkijälausuntoja.
Tarvitaan monenlaisia juttuja,
eikä vainoamisjutuissa ole kaikkia.
Ei vain ole.
DAVID MCGEE VAINOAMINEN
Puhuin Charmekalle ennen oikeudenkäyntiä -
ja kerroin esteistä ja huolenaiheista.
Tavoitteena oli pitää McGee pois Charmekan elämästä.
Jos vainoamisjutusta saa yli viiden vuoden tuomion,
me annamme aplodit.
Useimmiten vainoamisesta saa ehdollista -
tai ehkä kaksi vuotta.
OIKEUSTALO
PITKÄN TUOMION SAAMISEKSI -
STEPHANIEN PITI OSOITTAA, ETTÄ MCGEE OLI UHKA YHTEISKUNNALLE.
Panokset olivat korkeat.
Tuntui että jos McGee ei saisi pitkää tuomiota,
hän satuttaisi Charmekaa.
Jopa tappaa hänet.
Aloin tutkia McGeen taustoja -
ja löysin huolestuttavia ja pelottavia asioita.
STEPHANIE LÖYSI VUOSIKYMMENEN AJALTA -
MCGEESTA TEHTYJÄ RIKOSILMOITUKSIA,
JOITA EI OLTU VIETY OIKEUTEEN.
Sain selville, että useilla naisilla -
oli ollut ongelmia McGeen kanssa.
Tässä on yksi tapaus, jossa hän löi naista naamaan.
Toiselle naiselle hän jätti vastaajaviestin.
"Sinä tulet kärsimään. Minulla on avaimesi.
Odotan kotonasi jonain iltana ja hakkaan sinut."
Kyseessä oli eri nainen.
Tämä tapahtui monille naisille.
Se on pelottavaa.
RIKOSILMOITUKSISSA OLI YKSI TAPAUS,
JOKA OLI ALKANUT VUONNA 2004 JA MUISTUTTI CHARMEKAN TAPAUSTA.
Ennen Charmekaa McGee oli -
suhteessa eri naisen kanssa.
Tämä juttu oli alkanut jo vuonna 2004 -
ja jatkui vuoteen 2009,
eli Charmekan tapaamiseen.
Nainen yritti jättää McGeen,
ja tapaus oli lähes peilikuva Charmekan vainoamisesta.
Hän soitteli naiselle töihin ja ahdisteli pitkin päivää.
Soitteli kotiin, vahingoitti omaisuutta -
ja uhkasi hakata naisen ja tämän perheen.
McGee teki naisparan elämästä helvettiä.
Hän mursi naisen nenän ja kuristi tätä.
Hän pakotti naisen seksiin, mikä aiheutti kipua ja turvotusta.
Hän uhkasi hakata aivot pihalle, tappaa -
ja heittää ruumiin jokeen.
Hän varmaan jätti naisen rauhaan, koska löysi Charmekan.
Ja nainen ei halunnut nostaa syytettä,
koska McGee jätti hänet rauhaan.
David McGee oli saalistaja.
Seksuaalisesti poikkeava yksilö, joka vainosi ja ahdisteli -
useita naisia vuosien ajan. Hän on saalistaja.
Se David McGee on.
Hän siteeraa Raamattua,
on pappi ja vaikuttaa hienolta mieheltä,
kunnes häntä alkaa tapailla -
ja hänelle sanoo ei.
Mitä enemmän löysin merkkejä väkivallasta naisia kohtaan -
ja naisten ahdistelusta,
sitä tärkeämpää minulle oli, että löydämme tarpeeksi aikaa -
tapauksen tutkimiseen.
OIKEUSTALO
KOLME VUOTTA ENSIMMÄISEN KANTEEN JÄLKEEN -
MCGEEN TAPAUS MENI VIHDOIN OIKEUTEEN.
HEINÄKUU 2012.
Oikeusjuttu -
Texas vs David McGee käsiteltiin tässä salissa.
Stephanie oli tehnyt selväksi,
että meillä oli pitkä matka edessä,
koska tuomion saaminen vainoamisjutussa -
on tosi vaikeaa.
Mutta kun kuulin muiden uhrien tarinoita,
minulle tuli selväksi,
että minun täytyi jatkaa taistelua.
Olin hermostunut, kun näin Davidin,
mutta katsoin häntä silmiin, kun hän tuijotti minua.
Tein hänelle selväksi, että me teemme tämän.
CHARMEKA SUOSTUI TODISTAMAAN OIKEUDENKÄYNNISSÄ.
On vaikeaa yrittää puolustaa tarinaansa todistajanaitiossa,
koska puolustusasianajajilla -
on työ tehtävänään.
Minusta tuntui, että minä olin syytettyjen penkillä.
Puolustus väitti, että kiusoittelin Davidia.
Minä muka halusin, että hän seuraa minua -
ja lähettelee viestejä.
Oli turhauttavaa tuntea olevansa epäilty.
Tunsin itseni nujerretuksi, kun poistuin aitiosta.
En ollut varma, mitä valamiehistö päättäisi.
Jutussa oli luonnetodistajia.
Davidilla oli lista ihmisistä hänen seurakunnastaan,
koska hän oli pappi.
Vanhemmat ja perheenjäsenet tietysti puhuivat hänen puolestaan.
Toivoin parasta -
ja valmistauduin pahimpaan.
Pahin lopputulos olisi, että hän ei saa tuomiota.
Ilmassa oli epävarmuutta.
En ollut varma.
HEINÄKUU 2012
26.7.2012 VALAMIEHISTÖ TOTESI MCGEEN SYYLLISEKSI VAINOAMISEEN.
MCGEEN VÄKIVALTAINEN HISTORIA PIDENSI HÄNEN TUOMIOTAAN.
VIERAILUHUONE
HÄN SAI 20 VUODEN ENIMMÄISRANGAISTUKSEN.
Syyttäjän mukaan Charmeka oli viimeisin nimi -
"uhrien" listalla.
Näyttäkää se lista, koska sille on syy,
miksi noista syytöksistä ei koskaan seurannut mitään.
Kukaan ei voi näyttää naarmua, arpea, katkennutta kynttä,
veristä huulta tai sotkettua kampausta.
Tiedän sen, ja se on dokumentoitu.
Ymmärrättekö?
Voin antaa listan eri-ikäisistä -
ja eritaustaisista naisista -
seurakunnasta ja kaikilta elämänaloilta.
Strippareista ja prostituoiduista kirkon lähetyssaarnaajiin.
He sanovat: "En usko sitä.
Se jätkä on ainutlaatuinen persoona,
mutta ei tuollainen sekopää.
David McGee ei ole sellainen."
Tunnenko katumusta Charmekasta?
Tapahtuneesta?
Mitä sellaista tapahtui, mitä pitäisi katua?
Olet 34-vuotias nainen.
Vaatteeni ja tavarani ovat talossasi.
En ole tehnyt muuta kuin soittanut sinulle muutaman kerran -
kysyäkseni koska saan tavarani.
Puheluideni määrä sai hänet pelkäämään. Oikeasti?
Älkää viitsikö.
Tuo on roskapuhetta.
Ymmärrättekö?
VUONNA 2021 DAVID MCGEE OLI SUORITTANUT PUOLET TUOMIOSTAAN.
Olen ollut vankilassa kymmenen vuotta.
Sain jokin aika sitten vastauksen ehdonalaishakemukseeni,
eli en ole täällä enää kauan.
En ole täällä enää kauan.
LOPUT 10 VUOTTA TUOMIOSTAAN -
MCGEE VOI SUORITTAA EHDONALAISENA.
Suunnitelmani kun pääsen vapaaksi.
Minulla on aina...
Minulla tulee aina olemaan intohimoa -
auttaa ihmisiä papinvirassani.
Se tulee aina olemaan henkilökohtainen tavoitteeni.
Kadunko mitään tai tekisinkö jotain toisin -
Charmekan tai muiden naisten suhteen?
Minut kasvatettiin uskonnolliseksi ihmiseksi.
Minut kasvatettiin uskomaan Jumalaan ja Jeesukseen.
Jos tekisin jotain toisin,
niin en harrastaisi seksiä niiden naisten kanssa.
Seksi sumentaa monia asioita.
Varsinkin hyvä seksi sumentaa monia asioita -
ja tuo paljon...
Joo, se on...
Monet ongelmat alkavat siitä.
Ymmärrättekö? Jep.
Olin helpottunut, kun valamiehistön päätös tuli.
Halasin vanhempiani, koska he tukivat minua loppuun asti.
Ja Stephanieta, koska hän uskoi että tarinani oli -
oikeuteen menon arvoinen.
Se oli helpotus.
Minä itkin, koska kaikki taisteluni ja kokemukseni -
eivät olleet olleet turhia.
Tunsin saaneeni vapauteni takaisin.
Pystyin tienaamaan elantoni ja jatkamaan elämää -
ilman tarvetta vilkuilla olkani yli.
Mutta henkiset ja emotionaaliset arvet -
ovat yhä jäljellä yli 12 vuoden jälkeenkin.
En tiedä, loppuuko paraneminen koskaan.
David vapautuu jossain vaiheessa.
Olin onnekas, että jäin henkiin kertomaan tarinani.
Monet eivät saa kertoa tarinaansa.
Tekstitys: Juha Arola